**Extras din Metodologia-cadru aprobată prin O.M.E. nr. 7495/02.12.2024**

**Art. 97** În conformitate cu prevederile art. 183 alin. (8) şi (9) din Legea nr. 198/2023, cu modificările ulterioare, în situaţia în care, până la începerea cursurilor, nu pot fi ocupate toate posturile didactice/catedrele declarate vacante/rezervate cu personal didactic de predare titular, personal didactic de predare calificat angajat cu contract individual de muncă pe perioadă determinată sau cu personal didactic de predare calificat în regim de plata cu ora, în condiţiile prezentei Metodologii, **ISJ/**ISMB **organizează, la nivel judeţean**/nivelul municipiului Bucureşti, **concursuri pentru ocuparea posturilor didactice în vederea angajării cu contract individual de muncă pe perioadă determinată a personalului didactic de predare calificat.** **În mod excepţional, până la începerea cursurilor, ISJ**/ISMB **pot organiza** **testări prin interviu şi lucrare scrisă, în profilul postului solicitat**, **în vederea angajării cu contract individual de muncă pe perioadă determinată a personalului fără studii corespunzătoare postului.**

**Art. 98 (1)** **Condiţiile de înscriere şi de participare la concursul organizat de ISJ/ISMB la nivel judeţean**/nivelul municipiului Bucureşti pentru ocuparea posturilor didactice/catedrelor rămase vacante/rezervate **sunt aceleaşi ca şi cele pentru concursul naţional.**

**(2)** Concursul/testarea organizat(ă) de ISJ/ISMB la nivel judeţean/nivelul municipiului Bucureşti pentru ocuparea posturilor didactice/catedrelor rămase vacante/rezervate sunt coordonate de o comisie, numită prin decizia inspectorului şcolar general al ISJ/ISMB, în componenţa prevăzută la art. 68 alin. (1).

**(3) Repartizarea candidaților care promovează concursul/testarea organizat(ă) de ISJ**/ISMB la nivel judeţean/nivelul municipiului Bucureşti **se realizează doar pe posturi didactice/catedre vacante/rezervate de la nivelul județului/municipiului Bucureşti care a organizat concursul/testarea.**

**...**

**Art. 102 (1) Testarea personalului fără studii corespunzătoare postului constă în interviu și lucrare scrisă.**

**(2) La testarea organizată pentru ocuparea posturilor didactice/catedrelor rămase vacante se pot prezenta şi persoane care au absolvit cel puțin liceul, cu diplomă de bacalaureat.**

**Art. 102 (8)** În vederea susținerii interviului, comisia pentru organizarea și desfășurarea testării personalului fără studii corespunzătoare postului **elaborează bilete cu întrebări, pe baza tematicii specifice elaborate de Ministerul Educației**. Candidatul extrage un bilet și răspunde la întrebările conținute de acesta.

**(9)** Contestațiile privind organizarea și desfășurarea interviului se adresează, în scris, la ISJ/ISMB și se soluționează de consiliul de administrație al ISJ/ISMB.